ལོན་ཌོན་ཨོ་ལེམ་ཕུག་རྩལ་འགྲན་འགོ་བཙུགས་པ་ནས་བཟུང་།མི་རྣམས་སོ་སོའི་རྒྱལ་ཁབ་དང་མི་རིགས་ཀྱི་ཞེན་ཁོགལ་རྒྱའི་ཆེད།སྡང་སེམས་ཀྱི་མེ་ལྕེ་འབར་ཞིང་།ཁྱོད་ཕམ་དང་ང་རྒྱལ་གྱི་བསམ་བློ་ཁོག་པར་བཅུགས་ཏེ།རྩེད་འགྲན་པ་སུ་ཡིན་ཡང་།རང་ཉིད་མ་ཐོབ་པར་ངོ་གདོང་ཡོད་ཚད་སྡུག་གི་མུན་པ་དང་འདྲ་བར་འཁོན་སེམས་ཀྱིས་ཁེངས་ཡོད།ཡིན་ཡང་ཐུན་མོང་མ་ཡིན་པའི་ཁྱད་ཆོས་ཞིག་སྟེ།བོད་རིགས་བུ་མོ་ཆོས་དབྱིངས་སྐྱིད་ནི་འགྲན་བསྡུར་འགོ་བཙུགས་པ་ནས་བཟུང་།ཞལ་རས་དུང་ཟླ་དཀར་པོ་འཛུམ་གྱིས་ཕྱུག་ཅིང་དགའ་སྤྲོའི་རྣམ་འགྱུར་གྱི་རྒྱལ་ཁ་གདོང་ལ་ཤར་ཏེ།ཚང་མར་འདྲ་མཉམ་དང་བརྩེ་སེམས་ཀྱི་ལྟ་ཚུལ་ཡང་དག་བཟུང་ཡོད་པ་གསལ་པོར་ཤེས་ཐུབ།ཁོ་མོས་སོ་སོ་རང་ཉིད་ཀྱི་ནུས་ཤུགས་དང་སྤོབས་སེམས་ལ་བརྟེན་དགོས་པ་ལས་འཁོན་སེམས་དང་ཆགས་སྡང་ག་ལ་རུང་།ཚང་མ་ཕན་ཚུན་མཐུན་སྒྲིལ་དང་།འདྲ་མཉམ།ཕན་ཚུན་གོ་རྟོགས་དགོས་ཞེས་དྲང་བདེན་གྱི་བརྡ་ལན་དེ་ཁོ་མོའི་ཞལ་གྱི་མཛུམ་མདངས་ལས་ལྟད་མོ་བ་དང་འགྲན་ཞུགས་པ་ཚང་མར་གསལ་བཤད་བྱས་ཡོད།དེ་ནི་ཨོ་རྩལ་འགྲན་ཚོགས་ཀྱི་ཉིན་མཐའ་མ་སྟེ།སྤྱི་ལོ༢༠༡༢ལོའི་ཟླ༨པའི་ཚེས༡༢ཉིན་བོད་རིགས་བུ་མོ་ཆོས་དབྱིངས་སྐྱིད་ཀྱི་མཛུམ་མདངས་ཀྱི་རྒྱལ་ཁ་ལས།ལོན་ཌོན་ཨོ་རྩལ་འགྲན་ཚོགས་ནི་ཕན་ཚུན་མཐུན་སྒྲིལ་དང་།འདྲ་མཉམ།གོ་རྟོགས།ཕན་ཚུན་བརྩེ་སེམས་ཀྱིས་ཡོངས་སུ་ཁེངས་ཏེ།གཟི་བརྗིད་དང་རྒྱལ་ཁའི་ངང་མཇུག་སྒྲིལ་པས་བརྡ་ལན་སྤྲད་ཅིང་ཁོ་མོ་ནི་ལོན་ཌོན་ཨོ་རྩལ་འགྲན་ཚོགས་ཀྱི་གཟི་བརྗིད་དུ་གྱུར།